Návrh rozhodnutie Rady, ktorým sa mení a dopĺňa rozhodnutie 2003/17/ES o rovnocennosti terénnych inšpekcií uskutočňovaných v tretích krajinách na množiteľskom poraste pre produkciu osiva a o rovnocennosti osiva vyprodukovaného v tretích krajinách /* KOM/2007/0483 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 28.8.2007 KOM(2007) 483 v konečnom znení Návrh ROZHODNUTIE RADY, ktorým sa mení a dopĺňa rozhodnutie 2003/17/ES o rovnocennosti terénnych inšpekcií uskutočňovaných v tretích krajinách na množiteľskom poraste pre produkciu osiva a o rovnocennosti osiva vyprodukovaného v tretích krajinách (predložená Komisiou) DÔVODOVÁ SPRÁVA V smerniciach Rady 66/401/EHS, 66/402/EHS, 2002/54/ES, a 2002/57/ES o uvádzaní osiva (krmovín, obilnín, repy, olejnín a priadnych rastlín) na trh sa ustanovuje, že Rada má zistiť, či terénne inšpekcie vykonávané v tretích krajinách na množiteľskom poraste spĺňajú požiadavky ustanovené v právnych predpisoch Spoločenstva a či osivo vyprodukované v týchto krajinách je rovnocenné osivu, ktoré sa vyprodukuje v Spoločenstve. Podľa rozhodnutia 2003/17/ES, v znení zmien a doplnení, sa táto rovnocennosť zistila v prípade trinástich krajín. Rozhodnutie 2003/17/ES platí do 31. decembra 2007. Z informácií zozbieraných útvarmi Komisie v rámci Stáleho výboru pre osivá a výsledkov porovnávacích testov a skúšok Spoločenstva vyplýva, že tieto krajiny naďalej poskytujú rovnaké záruky. Na základe tohto návrhu sa táto rovnocennosť obnovuje pre všetky tretie krajiny uvedené v rozhodnutí 2003/17/ES do 31. decembra 2012. Návrh ROZHODNUTIE RADY, ktorým sa mení a dopĺňa rozhodnutie 2003/17/ES o rovnocennosti terénnych inšpekcií uskutočňovaných v tretích krajinách na množiteľskom poraste pre produkciu osiva a o rovnocennosti osiva vyprodukovaného v tretích krajinách (Text s významom pre EHP) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na smernicu Rady 66/401/EHS zo 14. júna 1966 o uvádzaní osiva krmovín na trh[1], a najmä na jej článok 16 ods. 1, so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín[2], a najmä na jej článok 16 ods. 1, so zreteľom na smernicu Rady 2002/54/ES z 13. júna 2002 o obchodovaní s osivom repy[3], a najmä na jej článok 23 ods. 1, so zreteľom na smernicu Rady 2002/57/ES z 13. júna 2002 o obchodovaní s osivom olejnín a priadnych rastlín[4], a najmä na jej článok 20 ods. 1, so zreteľom na návrh Komisie, keďže: (1) V rozhodnutí Rady 2003/17/ES zo 16. decembra 2002 o rovnocennosti terénnych inšpekcií uskutočňovaných v tretích krajinách na množiteľskom poraste pre produkciu osiva a o rovnocennosti osiva vyprodukovaného v tretích krajinách[5] sa stanovuje, že terénne inšpekcie uskutočňované v niektorých tretích krajinách na množiteľskom poraste pre produkciu osiva určitých druhov plodín sa počas obmedzeného obdobia pokladajú za rovnocenné inšpekciám v teréne uskutočňovaným v súlade s právnymi predpismi Spoločenstva, a že osivo určitého druhu plodín vyprodukované v týchto krajinách sa pokladá za rovnocenné osivu vyprodukovanému v súlade s právnymi predpismi Spoločenstva. (2) Zdá sa, že uvedené terénne inšpekcie naďalej poskytujú rovnaké záruky ako inšpekcie uskutočňované v členských štátoch. Preto by sa tieto terénne inšpekcie mali naďalej pokladať za rovnocenné. (3) Keďže rozhodnutie 2003/17/ES je platné do 31. decembra 2007, malo by sa predĺžiť obdobie, počas ktorého sa v zmysle tohto rozhodnutia táto rovnocennosť uznáva. Zdá sa, že je vhodné, aby sa toto obdobie obmedzilo na päť rokov. (4) Rozhodnutie 2003/17/ES by sa preto malo zodpovedajúcim spôsobom zmeniť a doplniť, PRIJALA TOTO ROZHODNUTIE: Článok 1 V článku 6 rozhodnutia 2003/17/ES sa dátum „31. decembra 2007“ nahrádza dátumom „31. decembra 2012“. Článok 2 Toto rozhodnutie je určené členským štátom. V Bruseli Za Radu predseda [1] Ú. v. ES L 125, 11.7.1966, s. 2298/66. Smernica naposledy zmenená a doplnená smernicou 2004/117/ES (Ú. v. EÚ L 14, 18.1.2005, s. 18). [2] Ú. v. ES L 125, 11.7.1966, s. 2309/66. Smernica naposledy zmenená a doplnená smernicou Komisie 2006/55/ES (Ú. v. EÚ L 159, 13.6.2006, s. 13). [3] Ú. v. ES L 193, 20.7.2002, s. 12. Smernica naposledy zmenená a doplnená smernicou 2004/117/ES. [4] Ú. v. ES L 193, 20.7.2002, s. 74. Smernica naposledy zmenená a doplnená smernicou 2004/117/ES. [5] Ú. v. ES L 8, 14.1.2003, s. 10. Rozhodnutie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).